5 շաբաթական հղի եմ, արդեն երկու օր է՝ ջերմում եմ: Դա վտանգավո՞ր է պտղի համար. «Իմ փոքրիկին» ուղղված այս և մյուս հարցերի պատասխանները
Անուն` Հռիփսիմե
Հարց՝ 5 շաբաթական հղիության ժամանակ ինչի՞ համար են նշանակում Կարդիոասպիրին: Առաջին հղիությունս եղել է չզարգացող, հնարավո՞ր է՝ նմանատիպ բարդություններից խուսափելու համար լինի:
Պատասխան՝ Հնարավոր է՝ նշանակումը հիմնավորված լինի անամնեստիկ տվյալներով՝ նախորդ հղիության խնդիրների հետ կապված։
Անուն` Անի
Հարց՝ 5 շաբաթական հղի եմ, արդեն երկու օր է՝ ջերմում եմ 37 աստիճան: Այլ գանգատներ չունեմ: Դա վտանգավո՞ր է պտղի համար։
Պատասխան՝ Նախ՝ պետք է պարզել ջերմության պատճառը։ Դիմեք թերապևտի։
Անուն` Դինա
Հարց՝ Բարև Ձեզ: Ես 20 տարեկան եմ, զուգընկերոջս հետ չեմ ունեցել սեռական հարաբերություն: Հանդիպել ենք, հպումներ եղել են, համբույր, շոյանքներ եղել են: Ոչինչ չի թափանցել հեշտոց՝ ոչ մատ, ոչ ինչ-որ իր ու ոչ էլ առավելևս առնանդամ: Ձեռնաշարժությամբ նույնպես չեմ զբաղվել: Ցավեր չեմ զգացել, արյան հետքեր՝ նույնպես (բացի դաշտանի օրերից): Այս դեպքում, խնդրում եմ, ասեք՝ հնարավոր է՝ կուսաթաղանթս վնասվի, այսինքն՝ այդ զգացողությունները, հպումները, շոյանքները հնարավո՞ր է՝ հանգեցնեն կուսաթաղանթի վնասման կամ պատռման: Նախապես շնորհակալություն:
Պատասխան՝ Առանց ֆիզիկական ներգործության՝ վնասում հնարավոր չէ։
Անուն` Սեդա
Հարց՝ Բարև Ձեզ, ես 5 տարի է՝ ամուսնացած եմ, երեխա չունեմ: 2 անգամ դիմել եմ բժշկի: Պատճառը վարակն էր՝ տրիխոմոնազ էր կոչվում: Մարտի 20-ին ամուսնուս հետ գնացինք բժիշկի, բուժում նշանակեց: Կուրսը 10 օր էր: Դեղերի ընդունման 6-րդ օրը թեսթ արեցի, քանի որ 5 օր ուշացել էր դաշտանս: Արդյունքը դրական էր: Բայց 6 օր խմել եմ այդ դեղերը՝ գումարած, որ 2 շաբաթ առաջ ուժեղ ատամի ցավ ունեի ու դարձյալ դեղեր եմ խմել, այնուհետև գնացել եմ ատամնաբույժի մոտ, ով ներարկում է կատարել՝ ատամս հեռացնելու համար: Խնդրում եմ՝ ասեք՝ այդ դեղերը ազդեցություն կունենա՞ն հղիության վրա:
Դեղերի ցանկը՝ ստորև՝
1.Յունիդոկս
Ազիբիոտ
Տերժինալ
Նեմիսիլ
Ցիտրամոն
Պատասխան՝ Հղիության առաջին եռամսյակում դեղորայքի օգտագործումից աշխատում ենք զերծ մնալ՝ դրա հնարավոր բացասական ազդեցությունից խուսափելու հաար։ Այս պարագայում միանշանակ չէ բացասական ազդեցությունը։ Դիմեք մասնագետի, սահմանեք հսկողություն հղիության և զարգացման ընթացքում։
Անուն` Աստղիկ Պողոսյան
Հարց՝ Հարգելի՛ բժիշկ, մի քանի տարի առաջ զբաղվել եմ ինքնաբավարարմամբ, սակայն ոչինչ հեշտոց չեմ ներհրել և անգամ ձեռքս չի դիպչել: Ինքնաբավարարվել եմ՝ փափուկ կտորի միջոցով սեռական օրգանս քսելով մի տեղին, բայց արյուն է եկել քիչ քանակությամբ: Հնարավո՞ր է՝ դա կուսաթաղանթի պատռում է, եթե արյուն է եղել:
Պատասխան՝ Առանց ֆիզիկական ներգործության վնասում հնարավոր չէ։ Արյան առկայության պատճառը հասկանալու նպատակով անցեք գինեկոլոգիական զննում։
Հարց՝ Բարև Ձեզ: Ծննդաբերությունից հետո դաշտան չեմ ունեցել և հղիացել եմ: Սպասում եմ զույգ բալիկների: Դա վտանգավո՞ր է առողջության համար:
Պատասխան՝ Շնորհավորում եմ։ Հնարավորինս շուտ դիմեք մասնագիտական օգնության։ Համապատասխան խնամքի, անհրաժեշտության պարագայում նաև բուժման դեպքում ամեն ինչ բարեհաջող կլինի։